**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS FINANSINĖS PARAMOS JAUNOMS ŠEIMOMS PIRMAJAM BŪSTUI ĮSIGYTI TEIKIMO TVARKOS APRAŠO PATVIRTINIMO**

2021 m. rugsėjo 30 d. Nr. B1-217

Molėtai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 18 straipsnio 1 dalimi, Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymo 4 straipsnio 3 dalimi ir įgyvendindama Molėtų rajono savivaldybės strateginio veiklos plano 2021-2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“ 7 programos „Socialinės atskirties mažinimo programa“ 3 tikslo „Užtikrinta visavertė ir saugi socialinė aplinka” 1 uždavinį „Mažinti socialinę atskirtį“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą (pridedama).
2. Pripažinti netekusiu galios Molėtų rajono savivaldybės tarybos 2018 m. birželio 28 d. sprendimą Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ su visais pakeitimais ir papildymais.

Savivaldybės meras Saulius Jauneika

PATVIRTINTA

Molėtų rajono savivaldybės tarybos

2021 m. rugsėjo 30 d. sprendimu Nr.B1-217

**MOLĖTŲ RAJONO SAVIVALDYBĖS FINANSINĖS PARAMOS JAUNOMS ŠEIMOMS PIRMAJAM BŪSTUI ĮSIGYTI TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės finansinės paramos jaunoms šeimoms pirmajambūstui įsigyti teikimo tvarkos aprašas (toliau – Aprašas) nustato finansinės paramos jaunoms šeimoms, įsigyjančioms pirmąjį būstą Molėtų rajono savivaldybės teritorijoje (toliau – finansinė parama jaunoms šeimoms pirmajam būstui įsigyti), teikimo sąlygas, tvarką ir jos finansavimą.

2. Šis Aprašas taikomas jaunoms šeimoms, įsigyjančioms arba statančioms pirmąjį būstą Molėtų rajono savivaldybėje, kurios iki kreipimosi dėl finansinės paramos ne daugiau kaip prieš 36 mėnesių yra gavę leidimą statyti pirmąjį būstą arba ne daugiau kaip prieš 36 mėnesių turi įsigiję pirmąjį būstą Molėtų rajono savivaldybėje.

3. Pagrindinės šiame Apraše vartojamos sąvokos suprantamos taip, kaip jos apibrėžtos Lietuvos Respublikos finansinės paskatos pirmąjį būstą įsigyjančioms jaunoms šeimoms įstatyme, Lietuvos Respublikos paramos būstui įsigyti ar išsinuomoti įstatyme, Lietuvos Respublikos regioninės plėtros ir Lietuvos Respublikos su nekilnojamuoju turtu susijusio kredito įstatymuose.

4. Aprašas parengtas siekiant įgyvendinti Molėtų rajono savivaldybės strateginio veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, 7 programos „Socialinės atskirties mažinimo programa“ 1.3 tikslą „Užtikrinta visavertė ir saugi socialinė aplinka“ (toliau – Programa).

5. Programos priemonė - Savivaldybės finansinės paskatos jaunoms šeimoms pirmajam būstui įsigyti programos įgyvendinimas.

6. Lėšos priemonei įgyvendinti numatomos kiekvienais metais Molėtų rajono savivaldybės biudžete.

7. Molėtų rajono savivaldybės administracijos finansinė parama gali būti teikiama kartu su valstybės finansine paskata pirmąjį būstą įsigyjančioms jaunoms šeimoms. Bendra savivaldybės finansinės paramos ir valstybės finansinės paskatos dalis negali būti didesnė negu 50 proc. įsigyjamo būsto vertės.

**II SKYRIUS**

**FINANSINĖS PARAMOS JAUNOMS ŠEIMOMS PIRMAJAM BŪSTUI ĮSIGYTI TEIKIMAS, FINANSAVIMAS IR JOS DYDIS**

8. Už finansinę paramą jaunoms šeimoms pirmajam būstui įsigyti atsakingos Molėtų rajono savivaldybės taryba ir Molėtų rajono savivaldybės administracija (toliau – Administracija):

8.1. Molėtų rajono savivaldybės taryba tvirtina finansinės paramos jaunoms šeimoms pirmajam būstui įsigyti politiką reglamentuojančius teisės aktus, numato finansavimą;

8.2. Administracija organizuoja, koordinuoja ir kontroliuoja finansinės paramos jaunoms šeimoms pirmajam būstui įsigyti politikos įgyvendinimą.

9. Finansinė parama jaunoms šeimoms pirmajam būstui statyti, įsigyti, būsto kredito daliai apmokėti arba pradinio būsto kredito įnašui padengti (toliau – finansinė parama) finansuojama iš Molėtų rajono savivaldybės biudžeto.

10. Finansinė parama teikiama atsižvelgiant į Molėtų rajono savivaldybės biudžeto asignavimus atitinkamiems metams finansinei paramai jaunoms šeimoms pirmajam būstui įsigyti.

11. Finansinės paramos dydžiai:

11.1. jaunoms šeimoms, neauginančioms vaikų ar vaikų, kuriems nustatyta nuolatinė globa (rūpyba), suteikiama finansinė parama, kurios dydis – iki 10 procentų būsto kredito pirmajam būstui įsigyti, arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 5,0 tūkst. Eur;

11.2. jaunoms šeimoms, auginančioms vieną arba du vaikus ir (ar) vaiką (us), kuriam (iems) nustatyta nuolatinė globa (rūpyba), suteikiama finansinė parama, kurios dydis – iki 15 procentų būsto kredito pirmajam būstui įsigyti arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 7,0 tūkst. Eur;

11.3. jaunoms šeimoms, auginančioms tris ar daugiau vaikų ir (ar) vaikų, kuriems nustatyta nuolatinė globa (rūpyba), suteikiama finansinė parama, kurios dydis – iki 20 procentų būsto kredito pirmajam būstui įsigyti arba statyti sumos, statomo būsto bendro tūrio vertės, kuri bus apskaičiuota šio Aprašo 15.4 papunktyje nurodytu būdu, perkamo būsto sumos, bet ne daugiau 10,0 tūkst. Eur.

12. Ne daugiau kaip 15 procentų finansinės paramos pirmajam būstui įsigyti sumos gali būti panaudota žemės sklypui, kuriame yra būstas arba planuojama jį statyti, įsigyti.

13. Jeigu jauna šeima, gavusi Aprašo 11 punkte nustatyto dydžio finansinę paramą, įgyja teisę į didesnę Aprašo 11 punkte nustatyto dydžio finansinę paramą, jai Administracijos direktoriaus įsakymu suteikiama šių finansinių paramųdydžių skirtumo papildoma finansinė parama. Kai įgyjama teisė į didesnę šio Aprašo 11.2 papunktyje nustatyto dydžio finansinę paramą, kreipimosi dėl papildomos finansinės paramos metu jauna šeima turi atitikti jaunos šeimos apibrėžimą.Kai įgyjama teisė į didesnę šio Aprašo 11.3 papunktyje nustatyto dydžio finansinę paramą, kreipimosi dėl papildomos finansinės paramos metu kiekvienas iš sutuoktinių arba motina ar tėvas, vieni auginantys vaiką (vaikus) ar vaiką (vaikus), kuriems (ar vienam iš jų) gali būti nustatyta nuolatinė globa (rūpyba), turi būti iki 40 metų (įskaitytinai).

**III SKYRIUS**

**TEISĖS Į FINANSINĘ PARAMĄ** **NUSTATYMAS IR JOS TEIKIMO TVARKA**

14. Teisę į finansinę paramąturi jaunos šeimos, kurios atitinka Aprašo 2 punkte nurodytą reikalavimą ir šiame punkte nurodytus reikalavimus:

14.1. prašymo dėl finansinės paramos jaunoms šeimoms pirmajam būstui įsigyti (toliau – prašymas) (1 priedas) pateikimo metu atitinka jaunos šeimos apibrėžimą;

14.2. nė vienas jaunos šeimos narys iki kreipimosi dėl finansinės paramos dienos neturėjo ir kreipimosi metu neturi Lietuvos Respublikoje ir užsienio valstybėje nuosavybės teise registruoto būsto arba ne daugiau kaip prieš 36 mėnesių turi įsigiję pirmąjį būstą, arba gavę leidimą statyti pirmąjį būstą Molėtų rajono savivaldybėje;

14.3. turi nuosavybės teise būstą, kurio naudingasis plotas (visų Lietuvos Respublikoje nuosavybės teise turimų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 14 kvadratinių metrų, arba turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų;

14.4. įsigyja pirmąjį tinkamą būstą Molėtų rajono savivaldybės teritorijoje;

14.5. Lietuvos Respublikos gyventojų turto deklaravimo įstatyme nustatyta tvarka deklaravo turtą.

15. Jauna šeima, kreipdamasi dėl finansinės paramos, pateikia:

15.1. asmens tapatybę patvirtinančius dokumentus;

15.2. siekdama gauti finansinę paramą būsto kredito daliai apmokėti arba pradinio būsto kredito įnašui padengti - sutartį su kredito davėju, teikiančiu būsto kreditą pirmajam būstui įsigyti;

15.3. siekdama gauti finansinę paramą būsto pirkimui – pirkimo – pardavimo sutartį;

15.4.  siekdama gauti finansinę paramą būsto statybai – statybos leidimą ir projektą. Jaunos šeimos deklaruotos piniginės lėšos turi būti ne mažesnės kaip 20 procentų statomo būsto bendro tūrio vertės. Vieno gyvenamosios paskirties pastato kubinio metro vertė apskaičiuojama pagal uždarosios akcinės bendrovės „Sistela“ parengtus statinių statybos skaičiuojamųjų kainų palyginamuosius ekonominius rodiklius. Vertinant deklaruotas piniginės lėšas, atsižvelgiama į nuo statybos leidimo išdavimo datos patirtas išlaidas žemės sklypo pirkimui ir statybai, pateikus tai įrodančius dokumentus;

15.5. kitus dokumentus, įrodančius jaunos šeimos teisę į finansinę paramą;

15.6. pasinaudojus valstybės teikiama finansine paskata - sutartį su kredito davėju, suteikusiu būsto kreditą pirmajam būstui įsigyti;

15.7. dokumentus tiesiogiai atvykus į Molėtų rajono savivaldybės administraciją arba el. paštu turtas@moletai.lt.

16. Suteikus finansinę paramą būsto statybai, jauna šeima įsipareigoja per 3 metus nuo statybos leidimo išdavimo dienos užbaigti būsto statybas Lietuvos Respublikos statybos įstatymo nustatyta tvarka ir įregistruoti turtą Nekilnojamojo turto registre. Neįvykdžius šio punkto reikalavimo sutartyje nustatyta tvarka privalo grąžinti finansinę paramą.

17. Kai būstas įsigyjamas iš jaunos šeimos narių artimųjų giminaičių (Lietuvos Respublikos civilinio kodekso 3.135 straipsnis), jauna šeima neturi teisės į finansinę paramą. Paaiškėjus aplinkybei, jog pirmąjį būstą jauna šeima įsigyjo iš savo šeimos narių artimųjų giminaičių, suteiktą finansinę paramą turi grąžinti Molėtų rajono savivaldybės administracijai. Negrąžinus suteiktos finansinės paramos, ji bus išieškota teismo tvarka.

**IV SKYRIUS**

**PRAŠYMŲ PATEIKIMO TVARKA IR NAGRINĖJIMAS**

18. Informacija apie kvietimą teikti prašymus skelbiama Molėtų rajono savivaldybės internetiniame puslapyje www.moletai.lt. Konkretus prašymų pateikimo terminas, kuris negali būti trumpesnis kaip 20 kalendorinių dienų, nurodomas kvietime. Prašymų priėmimo datą ir terminą nustato Administracijos direktorius savo įsakymu.

19. Prašymus priima, vertina ir siūlymą dėl finansinės paramos skyrimo Administracijos direktoriui teikia Administracijos direktoriaus įsakymu sudaroma Molėtų rajono savivaldybės prašymų finansinei paramai gauti vertinimo komisija (toliau – Komisija).

20. Komisijos darbo tvarką reglamentuoja komisijos darbo reglamentas, kurį įsakymu tvirtina Administracijos direktorius.

21. Komisija prašymus vertina pagal šio Aprašo 2 priede nustatytus kriterijus.

22. Finansinę paramą pagal pateiktus prašymus, atsižvelgdamas į Komisijos rekomendacijas ir pasiūlymus, įsakymu skiria Administracijos direktorius.

23. Komisija, nagrinėdama prašymus, vadovaujasi šiuo Aprašu ir kitais Lietuvos Respublikos teisės aktais.

**V SKYRIUS**

**FINANSINĖS PARAMOS FINANSAVIMAS**

24. Sprendimas priimamas per 10 darbo dienų nuo paskutinės prašymų pateikimo dienos.  Molėtų rajono savivaldybės administracija ne vėliau kaip per 5 darbo dienas nuo sprendimo priėmimo dienos prašyme nurodytu būdu informuoja jauną šeimą apie priimtą sprendimą ir apie sutarties sudarymą.

25. Jauna šeima per 10 darbo dienų nuo sprendimo priėmimo datos privalo sudaryti finansinės paramos jaunoms šeimoms pirmajam būstui įsigyti suteikimo sutartį (toliau – sutartis). Sutartis pasirašoma atvykus į Molėtų rajono savivaldybės administraciją arba nuotoliniu būdu, pasirašant saugiu elektroniniu parašu. Jaunai šeimai nesudarius sutarties per 10 darbo dienų, sprendimas skirti finansavimą panaikinamas.

26. Sutartis su jauna šeima pasirašo Administracijos direktorius.

**VI SKYRIUS**

**ATSAKOMYBĖ IR KONTROLĖ**

27. Finansinę paramą gavusi jauna šeima įsipareigoja:

27.1. prašyme pateikti visą ir teisingą informaciją, įrodančią jaunos šeimos teisę į finansinę paramą;

27.2. per pirmuosius 7 metus nuo nuosavybės teisės įregistravimo į būstą, kurį įsigijo arba pastatė ir įregistravo Nekilnojamojo turto registre, norėdama perleisti kito asmens nuosavybėn arba išnuomoti, sutartyje nustatyta tvarka grąžinti finansinę paramą Molėtų rajono savivaldybės administracijai;

27.3. Aprašo 27.2 nuostatos dėl gautos finansinės paramos grąžinimo netaikomos šiais atvejais:

27.3.1. nenugalimos jėgos (*force majeure*) aplinkybėmis;

27.3.2. jeigu pasikeičia už būsto kreditą pirmajam būstui įsigyti įsigyto būsto savininkas dėl paveldėjimo, kai paveldi sutuoktinis, vaikai ir (ar) vaikai, kuriems nustatyta ar buvo nustatyta nuolatinė globa (rūpyba);

27.3.3. jaunai šeimai nutraukus santuoką, jeigu nuosavybės teisė pereina vienam iš buvusių sutuoktinių;

27.3.4.  šeimoms, kurios nuo nuosavybės teisės į įsigytą būstą įgijimo dienos praėjus 5 metams yra susilaukusios trijų ar daugiau vaikų ir nori po ne mažiau kaip 5 metų perleisti būstą kito asmens nuosavybėn todėl, kad jį pakeistų į didesnį būstą toje pačioje savivaldybėje;

27.4. per 3 (tris) mėnesius deklaruoti visų šeimos narių gyvenamąją vietą Molėtų rajono savivaldybėje ir pateikti Molėtų rajono savivaldybės administracijai pažymą apie deklaruotą gyvenamąją vietą:

27.4.1. įsigyjant būstą - nuo finansinės paramos gavimo dienos;

27.4.2. statant būstą - nuo būsto įregistravimo Nekilnojamojo turto registre.

28. Finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

**VII SKYRIUS**

**BAIGIAMOSIOS NUOSTATOS**

29. Šis Aprašas priimamas, keičiamas ir pripažįstamas netekusiu galios Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės finansinės

paramos jaunoms šeimoms pirmajam

būstui įsigyti teikimo tvarkos aprašo

1 priedas

**(Prašymo dėl finansinės paramos jaunoms šeimoms pirmajam būstui įsigyti forma)**

ASMUO, KURIS PATEIKIA PRAŠYMĄ¹

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Asmens kodas |  |  |  |  |  |  |  |  |  |  |  |  |

|  |  |
| --- | --- |
| Gyvenamosios vietos adresas | Telefono Nr. |
| El. paštas |

¹ *Jei kreipiasi įstatymų nustatyta tvarka įgaliotas atstovas, įrašomi atstovaujamojo duomenys.*

Molėtų rajono savivaldybės administracijos direktoriui

**PRAŠYMAS DĖL FINANSINĖS PARAMOS JAUNOMS ŠEIMOMS PIRMAJAM BŪSTUI ĮSIGYTI**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_ d.

Prašau mano \_\_\_\_\_\_\_\_ asmenų šeimai patvirtinti *(reikiamus papunkčius pažymėti* Q*)*:

(*įrašyti skaičių*)

1.1. □ teisę į finansinę paramą jaunoms šeimoms pirmajam būstui įsigyti:

1.1.1. □ būstui pirkti;

1.1.2. □ būstui statyti;

1.1.3. □ būsto kredito daliai apmokėti;

1.1.4. □ pradinio būsto kredito įnašui padengti;

2. Mano šeimos nariai yra *(įskaitant asmenį, pateikusį prašymą)*:

|  |  |  |  |
| --- | --- | --- | --- |
| Vardas | Pavardė | Asmens kodas arba gimimo liudijimo Nr. | Ryšys su prašymą pateikusiu asmeniu (prašymą pateikęs asmuo, sutuoktinis (-ė), vaikas ar vaikas, kuriam nustatyta nuolatinė globa (rūpyba) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

3. PAPILDOMI DOKUMENTAI *(reikiamus papunkčius pažymėti Q)*:

3.1. □ Pažyma apie deklaruotą gyvenamąją vietą, \_\_\_\_\_ lapas (-ai).

3.2. □ VĮ Registrų centro Nekilnojamojo turto registro centrinio duomenų banko išrašas apie asmens (šeimos) nuosavybės teise turimą nekilnojamąjį turtą su įvertinta vidutine rinkos kaina, \_\_\_\_\_ lapas (-ai).

3.3. □ Šeimos turto deklaracija, \_\_\_\_\_\_\_ lapas, (-ai).

3.4. Kiti dokumentai:

3.4.1. □ ...................................................., \_\_\_\_\_ lapas (-ai).

3.4.2. □ ...................................................., \_\_\_\_\_ lapas (-ai).

3.4.3. □ ...................................................., \_\_\_\_\_ lapas (-ai).

4. Papildomų dokumentų, nurodytų prašymo 3 punkte, pateikimas *(pažymėti papunktį Q)*:

4.1. □ Papildomi dokumentai pateikiami kartu su prašymu.

4.2. □ Sutinku, kad savivaldybės vykdomoji institucija surinktų šiuos papildomus dokumentus *(išvardyti reikiamus 3 punkto papunkčius): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

5.INFORMACIJĄ APIE PRIIMTĄ SPRENDIMĄ DĖL TEISĖS Į PARAMĄ BŪSTUI ĮSIGYTI PATVIRTINIMO PRAŠAU PATEIKTI*(vieną iš būdų pažymėti Q)*:

□ paštu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(gyvenamosios vietos adresas)

□ elektroniniu paštu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(el. pašto adresas)

c **TVIRTINU**, kad pateikta informacija yra teisinga.

c **ESU INFORMUOTAS** **(A),** kad:

1.     savivaldybės administracija Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka gali gauti iš valstybės registrų (kadastrų), žinybinių registrų, valstybės informacinių sistemų, kitų informacinių sistemų informaciją, reikalingą teisei į paramą būstui įsigyti nustatyti, apie mano (mano šeimos narių) deklaruotą gyvenamąją vietą, šeiminę padėtį, pajamas, turtą ir kt., taip pat ją administruoti;

2.     asmens duomenų tvarkymo tikslas – nustatyti, ar asmuo, kuris kreipiasi dėl valstybės iš dalies kompensuojamo būsto kredito ir subsidijos, turi teisę į šią valstybės paramą, ir ją administruoti;

3.     asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas) ir Lietuvos Respublikos asmens duomenų teisinės apsaugos įstatymo nuostatomis. Duomenų subjektų teisės įgyvendinamos Reglamento ir savivaldybės administracijos, į kurią kreipiamasi, nustatyta tvarka. Dokumentai (įskaitant asmens duomenis) saugomi ir tvarkomi savivaldybės administracijoje Lietuvos vyriausiojo archyvaro nustatyta tvarka.

 ⬜ **PATVIRTINU**, kad įsigyjamas pirmasis būstas, t. y. nei aš, nei mano šeimos nariai neturėjo ir neturi nuosavybės teise būsto Lietuvos Respublikoje ar užsienio valstybėje, arba

⬜ **PATVIRTINU**, kad mano ar mano šeimos narių nuosavybės teise turėtas / turimas būstas buvo / yra netinkamas gyventi dėl neatitikties statybos bei specialiųjų normų (higienos, gaisrinės saugos ir kitų) reikalavimams, arba

⬜ **PATVIRTINU**, kad mano ar mano šeimos narių nuosavybės teise turėto / turimo būsto naudingasis plotas (visų Lietuvos Respublikoje nuosavybės teise turimų ir (ar) vienu metu turėtų būstų naudingųjų plotų suma), tenkantis (tenkanti) vienam šeimos nariui, yra mažesnis (mažesnė) kaip 14 kvadratinių metrų, arba

⬜ **PATVIRTINU**, kad mano ar mano šeimos narių nuosavybės teise turėtas / turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, buvo / yra fiziškai nusidėvėjęs daugiau kaip 60 procentų.

⬜ **PATVIRTINU**, kad esu / esame deklaravęs (-ę) turtą Lietuvos Respublikos gyventojų turto deklaravimo įstatyme nustatyta tvarka.

c **PATVIRTINU**, kad pirmasis būstas įsigyjamas ne iš mano šeimos narių artimųjų giminaičių (tėvų, vaikų, senelių, vaikaičių, brolių ar seserų).

c **ŽINAU**, kad, nustačius, kad finansinė parama būstui įsigyti gauta neteisėtai (kreipiantis pateikti neteisingi duomenys apie turtą, gaunamas pajamas, gauta finansinė parama panaudota ne tuo tikslu, kuriam ji suteikta, ir kt.) įsigytas būstas per pirmuosius 7 metus nuo sutarties sudarymo dienos perleidžiamas kito asmens nuosavybėn, privaloma suteiktą finansinę paramą grąžinti į savivaldybės biudžetą. Negrąžinta išmokėta finansinės paramos dydžio suma išieškoma Lietuvos Respublikos civilinio proceso kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_                                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymą pateikusio asmens

vardas ir pavardė)

Pilnamečių šeimos nariųsutikimas (išskyrus asmenį, pateikusį prašymą):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Molėtų rajono savivaldybės finansinės

paramos jaunoms šeimoms pirmajam

būstui įsigyti teikimo tvarkos aprašo

2 priedas

**FINANSINĖS PARAMOS PRAŠYMŲ VERTINIMO KRITERIJAI**

|  |  |  |
| --- | --- | --- |
| Eil. Nr. | Vertinimo kriterijai | Vertinimo balai |
| 1. | Jaunos šeimos narių skaičius: |  |
| 1.1. | Jauna šeima, neauginanti vaikų ar vaikų, kuriems nustatyta nuolatinė globa (rūpyba) | 1 |
| 1.2. | Jauna šeima, auginanti vieną arba du vaikus ir (ar) vaiką (us), kuriam (iems) nustatyta nuolatinė globa (rūpyba) | 3 |
| 1.3. | Jauna šeima, auginanti tris ar daugiau vaikų ir (ar) vaikų, kuriems nustatyta nuolatinė globa (rūpyba), | 6 |
| 2. | Jauna šeima, kuri ne anksčiau kaip prieš 1 metus grįžo į Lietuvą ir ne trumpiau kaip 2 metus deklaravo išvykimą iš Lietuvos | 6 |
| 3. | 2020-2021 m. Molėtų rajono savivaldybėje deklaravo gyvenamąją vietą: |  |
| 3.1. | Visi šeimos nariai pirmą kartą | 4 |
| 3.2. | Dalis šeimos narių pirmą kartą | 2 |

PASTABA. Įvertinus prašymus vienodu balų skaičiumi, finansinė parama pirmumo teise bus skiriama pagal prašymo padavimo datą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_